Indholdsfortegnelse

[Forord 3](#_Toc64969023)

[Om Kompetencecenter Skanderborg 4](#_Toc64969024)

[Kerneopgave og målsætning 4](#_Toc64969025)

[Vi vil kendes for: 4](#_Toc64969026)

[Kompetencecenterets organisering 5](#_Toc64969027)

[Niveau 1 5](#_Toc64969028)

[Stabsfunktion 5](#_Toc64969029)

[Niveau 2 5](#_Toc64969030)

[Niveau 3 5](#_Toc64969031)

[Vision og udviklingsmål for 2021 7](#_Toc64969032)

[Byrådets Udviklingsspor 7](#_Toc64969033)

[Fælles udviklingsmål for 2021 7](#_Toc64969034)

[1. At videreudvikle os som en værdiskabende og bæredygtig organisation 7](#_Toc64969035)

[2. At styrke den professionelle dialog med borgeren 8](#_Toc64969036)

[3. At øge det strategiske virksomhedsrettede samarbejde 8](#_Toc64969037)

[4. At skabe større synlighed og formidle det, vi står for og lykkes med både eksternt og internt. 8](#_Toc64969038)

[Fælles aktiviteter 8](#_Toc64969039)

[Fokus på vores kommunikationsstrategi 8](#_Toc64969040)

[Styrket forbedringskultur 8](#_Toc64969041)

[Implementering af fælles metoder og redskaber 9](#_Toc64969042)

[Vidensdeling på tværs 9](#_Toc64969043)

[Virksomhedskonsulenterne 10](#_Toc64969044)

[Fleksjob -, sygedagpenge -, og socialfaglige virksomhedskonsulenter + træning 10](#_Toc64969045)

[Mål 2021 10](#_Toc64969046)

[1.Ordinære timer i virksomhedspraktikker 10](#_Toc64969047)

[Aktiviteter 10](#_Toc64969048)

[2. Styrket tværfagligt samarbejde 11](#_Toc64969049)

[Aktiviteter 11](#_Toc64969050)

[Succeskriterier for 2021 11](#_Toc64969051)

[Sygedagpenge: 11](#_Toc64969052)

[Fleksjob: 11](#_Toc64969053)

[Socialfaglige: 11](#_Toc64969054)

[Træning: 11](#_Toc64969055)

[Virksomhedskonsulenterne 12](#_Toc64969056)

[Kontanthjælp, uddannelseshjælp, dagpenge og selvforsørgelse – og hjemsendelsesydelse 12](#_Toc64969057)

[Mål 2021 12](#_Toc64969058)

[1. Flere borgere i selvforsørgelse. 12](#_Toc64969059)

[Aktiviteter 12](#_Toc64969060)

[2. At sikre øget synlighed i lokalområdet 12](#_Toc64969061)

[Aktiviteter 13](#_Toc64969062)

[Succeskriterier for 2021 13](#_Toc64969063)

[Værkstederne, produktionskøkken og de særligt tilrettelagte projekter - Butik Nøjsom, Cafe Gestus, Vestermølle og Spiren 14](#_Toc64969064)

[Mål 2021 14](#_Toc64969065)

[1. Virksomhedsrettede mål 14](#_Toc64969066)

[Aktiviteter 14](#_Toc64969067)

[2. Styrket koordinering og tydelig opgavefordeling i det tværfaglige samarbejde med vores samarbejdspartnere 14](#_Toc64969068)

[Aktiviteter 15](#_Toc64969069)

[Succeskriterier for 2021 15](#_Toc64969070)

[Kursusafdelingen; coaching, mindfulness og kurser for sygemeldte og ledige 16](#_Toc64969071)

[Mål 2021 16](#_Toc64969072)

[1. Virksomhedsrettede mål 16](#_Toc64969073)

[Aktiviteter 16](#_Toc64969074)

[2. Fortsat fokus på at styrke ”Det fælles vi” og det tværfaglige samarbejde 16](#_Toc64969075)

[Aktiviteter 16](#_Toc64969076)

[Succeskriterier for 2021 17](#_Toc64969077)

[Afdelingen for Socialpsykiatri og Beskæftigelse 18](#_Toc64969078)

[Mål 2021 18](#_Toc64969079)

[1.Udvikling af indsatser i Afdelingen for Socialpsykiatri og Beskæftigelse 18](#_Toc64969080)

[Aktiviteter 18](#_Toc64969081)

[2. Internt fælles fokus på vidensdeling og anvendelse af metoder og redskaber 18](#_Toc64969082)

[Aktiviteter 18](#_Toc64969083)

[Succeskriterier for 2021 19](#_Toc64969084)

[JobNu-kollegiet 20](#_Toc64969085)

[Mål 2021 20](#_Toc64969086)

[1. Videreudvikle den fælles helhedsorienterede indsats på kollegiet med et virksomhedsrettet fokus 20](#_Toc64969087)

[Aktiviteter 20](#_Toc64969088)

[2. Etablere et stærkt teamsamarbejde omkring kerneopgaven på kollegiet 20](#_Toc64969089)

[Aktiviteter 21](#_Toc64969090)

[Succeskriterier for 2021 21](#_Toc64969091)

# Forord

Kære læser

Ledelsen på Kompetencecenter Skanderborg (KCS) ønsker med udformningen af denne virksomhedsplan at:

1. Skabe et overblik over hvem vi er, hvad vi laver, og hvad vi vil kendes for.
2. Fastlægge rammerne for KCS’ opgavevaretagelse i det kommende år ud fra fire fælles udviklingsmål.
3. Give medarbejdere og ledere i KCS en fælles platform (ud over det, der allerede er indeholdt i Personalehåndbogen) for samarbejdet om opgaverne.
4. Gøre en god arbejdsplads endnu bedre, og løse kerneopgaven bedst muligt.

Virksomhedsplanen skal samtidig være med til at give øvrige interessenter et indblik i KCS. Øvrige interessenter er eksempelvis borgere, samarbejdspartnere og politikere i Skanderborg Kommune.

Virksomhedsplanen er ikke et ydelseskatalog eller en præsentation af standarder, men derimod en konkretisering af, hvordan succes ser ud og styrkes på KCS det kommende år.

Virksomhedsplanen er et dynamisk dokument, der er blevet til og vil blive revideret årligt i et tæt samarbejde mellem medarbejdere og ledere. Udformningen af virksomhedsplanen for 2021 er sket på baggrund af en proces i KCS, hvor både medarbejdere og ledere har været med til at definere målsætninger og aktiviteter for det kommende år.

Med venlig hilsen

Ledelsen, Kompetencecenter Skanderborg

Januar 2021

# Om Kompetencecenter Skanderborg

Kompetencecenter Skanderborg er en udførerenhed under Jobcenter Skanderborg, som tilbyder målrettede beskæftigelsesforløb for borgere tilknyttet Jobcenteret.

## Kerneopgave og målsætning

Vores kerneopgave er, i samarbejde med borgerne, at få afklaret og udviklet borgernes arbejdsevne, og få lavet gode udplaceringer i både offentlige og private virksomheder. Herudover er det vores kerneopgave at støtte borgerne i at mestre eget liv, og dermed blive klar til at komme ud i uddannelse eller beskæftigelse.

KCS’ overordnede målsætning er, at bringe så mange borgere som muligt i selvforsørgelse, beskæftigelse i småjobs eller meningsfuld aktivering hurtigst muligt inden for gældende lovgivning.

##

## Vi vil kendes for:

* Vi er en kompetent og handlekraftig samarbejdspartner for borgere, virksomheder og Jobcenter Skanderborg
* Vi leverer det, vi lover, og vi gør gerne lidt ekstra for at lykkes
* Vi har en høj faglighed og en fælles professionel tilgang
* Vi er en arbejdsplads, som rummer mange forskellige faglig-
* heder og kompetencer. Vi oplever forskelligheden som en styrke, der bidrager til gode fælles løsninger
* Vi er visionære, tænker kreativt og ud af boksen, når det handler om at spille hinanden gode og finde de bedste løsninger
* Vi har borgeren i fokus og er bevidste om, at succeserne skabes sammen med borgerne.

# Kompetencecenterets organisering

## Niveau 1

Chef for Kompetencecenter Skanderborg ­– Lise Hessel Damsgaard

## Stabsfunktion

Administrationen

## Niveau 2

Virksomhedskonsulenter – Ester Engberg

Virksomhedskonsulenter – Lars Schrøder

Virksomhedsrettede værkstedstilbud og særligt tilrettelagte projekter og kursusafdeling – Anette Messerschmidt­

Afdelingen for Socialpsykiatri og Beskæftigelse – Charlotte Birkmose

JobNu kollegiet – Jakob Ballebye

## Niveau 3

Virksomhedskonsulenter:

* Sygedagpenge
* Ledighedsydelse/fleksjob
* Socialfaglige virksomhedskonsulenter
* Træning og fysioterapeuter

Virksomhedskonsulenter:

* Integration, kontanthjælpsmodtagere, forsikrede ledige
* Udvikling/projekter
* Spiren

Virksomhedsrettede værkstedstilbud og særligt tilrettelagte projekter og kursusafdeling:

* Virksomhedsrettede værkstedstilbud
	+ 1. Produktionsværksted
	+ 2. Designværksted
	+ 3. Træværksted
	+ 4. Pakke- og montageværksted
	+ 5. Betonværksted
	+ 6. Café- og Produktionskøkken
* Særligt tilrettelagte projekter
	+ 1. Butik Nøjsom
	+ 2. Café Gestus
	+ 3. Vestermølle
* Kursusafdelingen
	+ 1. Coaching
	+ 2. Mindfulness
	+ 3. Kurser for sygemeldte og ledige

Afdelingen for Socialpsykiatri og Beskæftigelse:

* Vejleder SL §85 og §82
* Mentor- og kompetenceforløb
* Mentor i forbindelse med udskrivning

JobNu kollegiet:

* Vejleder SL §85
* Modulforløb
* JobNu

# Vision og udviklingsmål for 2021

Vores fælles vision og udviklingsmål for 2021 tager igen i år udgangspunkt i direktionens tre udviklingsspor fra 2020 samt byrådets vision ”Mennesker møder Mennesker”. På grund af situationen omkring Covid-19 og dens effekt på driften og udviklingsarbejdet i 2020, vil flere af udviklingsmålene og aktiviteterne for 2021 være gengangere fra sidste års virksomhedsplan.

I 2021 vil vi fortsat have et særligt fokus på vores forbedringskultur, hvor samskabelse og inddragelse af borgeren er i højsædet. Vi skal i dialog med både borgerne og hinanden om virkningen af vores indsatser i forhold til de beskæftigelsesrettede mål, og vi skal være klar til at tilpasse og justere indsatserne, når det giver mening.

Derudover sætter vi i 2021 igen fokus på at styrke ’Det Fælles Vi’. Det kan både handle om ’Det Fælles Vi’ på KCS som arbejdsplads og om ’Det Fælles Vi’, der opstår omkring den enkelte borger, og som rækker ud over KCS. Formålet er, at borgerne oplever sammenhængende forløb med indsatser, der understøtter hinanden.

Bæredygtighed står igen i år højt på dagsordenen som en integreret del af vores indsatser og aktiviteter på KCS. Vi har arbejdet med bæredygtige arbejdskulturer de seneste år, og vi fortsætter også i dette spor det kommende år. Derudover har vi flere grønne projekter og initiativer, som vi fortsat vil støtte op om og videreudvikle på i 2021, blandt andet på vores værksteder, i de særligt tilrettelagte projekter og på JobNu kollegiet. Et gennemgående tema vil være ansvarlig brug af ressourcer gennem et øget fokus på genbrug og upcycling af overskudprodukter fra virksomheder og andre samarbejdspartnere.

Endelig vil vi fortsat i 2021 have fokus på at udnytte de potentialer, den digitale udvikling stiller til rådighed. Det handler både om, hvordan digitale løsninger kan understøtte borgerne, men også om at sikre synlighed i forhold til virkningen af vores indsatser og ikke mindst synliggøre vores arbejde udadtil. Det er væsentligt, at vi bliver endnu bedre til at synliggøre vores arbejde og de muligheder, der er i et samarbejde med os, så vores lokale netværk af virksomheder og samarbejdspartnere styrkes og udvides.

### Byrådets Udviklingsspor

1. Relation til folkestyret
2. Relation til borgere
3. Relation til hinanden

## Fælles udviklingsmål for 2021

### 1. At videreudvikle os som en værdiskabende og bæredygtig organisation

Med det mener vi både social, økonomisk og miljømæssig bæredygtighed. For fortsat at kunne skabe værdi for både borgere, samarbejdspartnere og medarbejdere, vil vi igen i 2021 have øget fokus på at videreudvikle vores forbedrings - og udviklingskultur, hvor vi i dialog med borgerne følger op på virkningen af vores indsatser i forhold til deres beskæftigelsesrettede mål.

Vi vil forsat skabe bæredygtige og langsigtede relationer med virksomhederne og understøtte dem i deres CSR arbejde, med henblik på at etablere det gode match mellem borger og virksomhed.

Derudover vil vi i 2021 have øget fokus på at understøtte og videreudvikle vores grønne initiativer og projekter, hvor vi sammen med borgerne arbejder med genbrug og upcycling samt reducering af mad -, energi - og plantespild.

### 2. At styrke den professionelle dialog med borgeren

Med det mener vi, at vi vil skærpe vores fokus på at tydeliggøre borgerens progression, arbejdseffektivitet og tilfredshed, og derved styrke grundlaget for at træffe kvalificerede beslutninger. Derudover vil vi i 2021 fortsat arbejde på at styrke ’Det Fælles Vi’ og tværfaglige samarbejde, så borgerne oplever sammenhængende forløb, der understøtter hinanden.

### 3. At øge det strategiske virksomhedsrettede samarbejde

Med det mener vi, at vi, med udgangspunkt i faktuelle data og systematik, vil skabe endnu flere virksomhedskontakter og dermed gode skræddersyede udplaceringer og borgerforløb. Derudover vil vi fortsat have fokus på sammenskabelse med andre aktører, og vi skal turde at etablere virksomhedssamarbejder på nye måder.

### 4. At skabe større synlighed og formidle det, vi står for og lykkes med både eksternt og internt.

Med det mener vi, at Kompetencecenteret fortsat skal arbejde med at synliggøre vores arbejde og de muligheder, der er i et samarbejde med os til både borgere, samarbejdspartnere, civilsamfund og politikere, og vi skal turde eksperimentere med nye metoder og medier til at formidle vores budskaber.

Derudover vil vi i 2021 have øget fokus på at synliggøre vores arbejde med udviklingsmålene på interne platforme, og på den måde skabe et større tværgående overblik i KCS.

## Fælles aktiviteter

Med udgangspunkt i de fire fælles udviklingsmål, har alle medarbejdere og afdelingsledere på KCS udpeget nogle aktiviteter, som med fordel kan igangsættes i 2021. Nogle aktiviteter er gennemgående for alle afdelinger og beskrives herunder som fælles aktiviteter på KCS. Andre er mere afdelingsspecifikke og beskrives i de næste afsnit under den enkelte afdeling. Som tidligere nævnt vil størstedelen af aktiviteterne være gengangere fra 2020.

### Fokus på vores kommunikationsstrategi

Det er afgørende, at vi som Kompetencecenter er synlige i lokalområdet, og at både borgere, samarbejdspartnere, lokale virksomheder og andre interessenter kender vores arbejde og de muligheder, der er i et samarbejde med os. Vi skal derfor fortsat have fokus på at arbejde med vores kommunikationsstrategi og anvende mere interaktive og dynamiske kommunikationsformer. Derudover skal vi afprøve nye digitale platforme og medier, for at nå så bredt ud med vores budskaber som muligt.

### Styrket forbedringskultur

Vi vil i 2021 skærpe vores fokus på virkningen af vores indsatser for borgerne. Vi skal derfor afprøve nye metoder til at komme i dialog med borgerne omkring deres oplevelse af, hvordan vores indsatser virker i forhold til deres beskæftigelsesrettede mål. På den måde kan vi kombinere vores effektmåling med borgerens oplevelse af virkningen af indsatsen. Dette skal være med til at kvalificere og forbedre vores indsatser i samarbejdet med borgeren.

### Implementering af fælles metoder og redskaber

Langt de fleste medarbejdere på KCS har i 2019 og 2020 været på et fælles efteruddannelsesforløb med MacMann Berg. Under forløbet har vi tillært os en række redskaber og metoder samt en fælles systemisk og anerkendende tilgang.

I 2021 sætter vi fortsat fokus på, hvordan de tillærte redskaber og metoder implementeres i vores daglige praksis, så vi selv, borgerne og vores samarbejdspartnere oplever, at vi arbejder ud fra et fælles fagligt fundament.

### Vidensdeling på tværs

Vidensdeling på tværs er altid aktuelt i et center, som er sammensat af mange forskellige afdelinger, opgaver og fagligheder. Vores forskelligheder ser vi som en styrke, men det er vigtigt, at vi får delt den mangfoldige viden, vi er i besiddelse af. Derfor vil der fortsat i 2021 være fokus på at øge vidensdelingen på tværs af KCS.

# Virksomhedskonsulenterne

## Fleksjob -, sygedagpenge -, og socialfaglige virksomhedskonsulenter + træning

##

## Mål 2021

1. At bringe borgeren tættere på arbejdsmarkedet og et styrket fokus på ordinære timer i kombination med virksomhedspraktikker
2. At styrke det tværfaglige samarbejde internt på KCS og med Jobcenteret/andre samarbejdspartnere for at sikre koordinerede indsatser til gavn for borgeren.

## 1.Ordinære timer i virksomhedspraktikker

I 2021 vil vi fortsat have et styrket fokus på virksomhedsrettede praktikforløb, herunder at borgere aflønnes for ordinære timer under virksomhedspraktikken. Hvis en borger i virksomhedspraktik har eller får oparbejdet kompetencer i forhold til nogle specifikke opgaver, skal der være fokus på, at borgeren får løn for disse opgaver under sit praktikforløb. På den måde sikrer vi, at borgerne anerkendes for deres reelle arbejdsindsats, og virksomhedspraktikken bliver yderligere rettet mod, at borgeren opnår ordinær ansættelse i virksomheden.

### Aktiviteter

#### Styrket opsøgende virksomhedskontakt (fælles)

Vi vil styrke den opsøgende virksomhedskontakt og opdyrke nye praktikker og jobåbninger med ordinære timer gennem større synlighed i lokalområdet og mere informationsmateriale. Der skal være særligt fokus på små eller mellemstore virksomheder og virksomhedsmodulet i Fasit skal anvendes til gavn for borgere, virksomheder og virksomhedskonsulenter.

#### Fælles mål med borgeren (fælles)

Med ”Min Plan” som fælles værktøj vil vi i 2021 fortsat have fokus på at aftale tydelige virksomhedsrettede mål og delmål med borgerne for deres praktikforløb, som altid er tilgængelige for borgerne. Dette er med til at sikre ejerskab og involvering af borgeren. De formulerede mål skal være omdrejningspunkt for indsatsen og de løbende opfølgningsmøder med borgerne.

#### Synlige resultater (socialfaglige og fleksjob)

Vi vil igen i 2021 have større fokus på at skabe synlighed omkring vores resultater. Det er vigtigt, at resultaterne ses i forhold til målgruppen, som løbende ændrer karakter.

#### Flere virksomhedspraktikker på få timer (socialfaglige)

I 2021 vil vi etablere flere virksomhedspraktikker på få timer og gerne med 8–10 virksomheder til borgere på et lavt timetal i praktik.

#### Gode jobbeskrivelser (fleksjob)

Vi vil have et særligt fokus på at kvalificere beskrivelserne af jobåbninger, så vi sikrer det gode match mellem borger og praktikvirksomhed.

## 2. Styrket tværfagligt samarbejde

Hos virksomhedskonsulenterne har vi et godt samarbejde både med vores samarbejdspartnere internt på KCS og med Jobcenteret. Vi vil i 2021 fortsat have fokus på indsatser, der styrker dette samarbejde, så borgerne oplever koordinerede forløb og virksomhedsrettede indsatser, der understøtter hinanden.

### Aktiviteter

#### Kvalificerede overleveringer (fælles)

Vi vil have fokus på at kvalificere opstartsmødet med afgivende virksomhedskonsulent og anvende redskaber fra forløbet om bæredygtig arbejdskultur, når en borger overleveres til ny virksomhedskonsulent og fx ved overlevering til fleksjobafdelingen.

#### Formaliseret samarbejde (socialfaglige)

Vi vil i 2021 have fokus på at udbrede det formaliserede samarbejde med Jobcenteret, da dette har vist gode resultater i projekt JobFirst.

#### Virksomhedsrettet sparring (socialfaglige)

Vi har en god tradition for at give hinanden sparring på KCS. Vi vil i 2021 fortsætte dette arbejde med et særligt fokus på den virksomhedsrettede sparring på tværs i teamet og med virksomhedskonsulenterne i de øvrige afdelinger.

#### Øget kendskab til roller og opgaver (fleksjob)

Vi vil igangsætte initiativer mellem virksomhedskonsulenter, vejleder/mentor og coaches, der sikrer større kendskab til hinandens mål og opgaver i samarbejdet med borgeren.

#### Temadage om ”Det Fælles Vi” (sygedagpenge)

Vi vil arrangere temadage om ”Det Fælles Vi” med Jobcenteret, så vi sikrer fælles fokus i den fortsatte udvikling af det tværgående samarbejde.

##

## Succeskriterier for 2021

### Sygedagpenge:

* Nedbringe antallet af jobafklaringsforløb i et tæt samarbejde med Arbejdsmarkedsfastholdelse.

### Fleksjob:

* Etablere min. 270 fleksjobs og sikre, at 85 % af de ansatte i fleksjob fastholdes i deres fleksjob gennem vejledning og støtte.

### Socialfaglige:

* ”JobFirst2”: Aktivitetsparate kontanthjælpsmodtagere kommer hurtigere i hel eller delvis selvforsørgelse eller afklares til anden forsørgelse. Min. 30 % bliver jobklar og 22 % kommer i ordinær beskæftigelse.
* ”Godt videre i ressourceforløb”: Min. 75 % gennemfører forløbet. 50 % oplever, at de er kommet tættere på arbejdsmarkedet og 35 % er kommet i ny aktivitet efter afsluttet forløb.

### Træning:

* Tilbyde nye udendørs træningsformer og flere niveaudelte bevægelseshold.

# Virksomhedskonsulenterne

## Kontanthjælp, uddannelseshjælp, dagpenge og selvforsørgelse – og hjemsendelsesydelse

## Mål 2021

1. At bringe flere borgere i selvforsørgelse i form af IGU, uddannelser samt ordinære timer og jobs til kontanthjælps- og dagpengemodtagere
2. At sikre øget synlighed i lokalområdet hos vores interessenter og samarbejdspartnere med særligt fokus på virksomheder

## 1. Flere borgere i selvforsørgelse.

Vi vil i 2021 have fokus på at sikre, at endnu flere borgere bringes i selvforsørgelse, dels ved at sætte særligt fokus på ordinær beskæftigelse og integrationsindsatser, og dels ved at sikre større synlighed i lokalområdet, så lokale virksomheder får større kendskab til os og de muligheder, vi kan tilbyde (jf. mål 2).

### Aktiviteter

#### **Ordinær beskæftigelse**

Vi vil have et særligt fokus på, at borgere får løn for de timer, de effektivt lægger i virksomhederne bl.a. for at understøtte progressionen i virksomhedspraktikken.

#### Flere IGU-pladser

Der er fortsat fokus på at etablere flere IGU pladser. I 2021 etableres minimum 7 IGU-pladser.

#### **Ægtefælleforsørgede kvinder**

Vi skal have særligt fokus på projekter, der understøtter ægtefælleforsørgede kvinder i at komme i beskæftigelse. I perioden 2020-2022 skal vi igangsætte minimum 40 individuelle indsatser, hvoraf min. 14 kvinder forventes at komme i beskæftigelse.

#### Det gode match

Vi vil have særligt fokus på det gode jobmatch gennem styrket formidling af jobåbninger på tværs af målgrupper.

#### Trivsel og resultater

Medarbejdertrivsel og resultater hænger ofte sammen. Via et øget fokus på at danne faglige fællesskaber og arbejdsgrupper i afdelingen, vil vi i 2021 sikre, at medarbejderviden og -kompetencer inddrages i arbejdet i afdelingen, så medarbejderinvolvering og viden bidrager til løsning af kerneopgaven og resultatskabelsen.

## 2. At sikre øget synlighed i lokalområdet

Vi vil i 2021 forsat have fokus på at sikre øget synlighed i lokalområdet, så vores interessenter og samarbejdspartnere får større kendskab til os og de muligheder, vi kan tilbyde. Der skal være særligt fokus på lokale virksomheder med henblik på at skabe flere jobåbninger og praktikpladser.

### Aktiviteter

#### Ny fokuseret arbejdsgruppe

I 2021 arbejder en gruppe ledere og medarbejdere forsat sammen om at øge synligheden. Denne arbejdsgruppe vil sikre, at nedenstående aktiviteter udvikles og gennemføres.

#### Øget anvendelse af kommunikationsmedier

Vi vil i højere grad have fokus på at anvende forskellige kommunikationsmedier som LinkedIn, Instagram, lokalaviser og hjemmeside til at synliggøre vores arbejde og de muligheder, der er i samarbejdet med os.

#### Deltagelse i lokalarrangementer

Vi skal i øget grad være til stede ved relevante arrangementer i lokalområdet, fx Fremtidsforum, Erhverv Skanderborg og lignende, eller selv invitere lokalområdet ind til relevante arrangementer i KCS.

#### UdvidetErhvervsmentornetværk

Vi vil i 2021 fortsætte vores gode samarbejde med Erhvervsmentornetværket og skabe endnu større synlighed omkring netværket, så vi kan rekruttere flere frivillige erhvervsmentorer.

#### Strategisk brug af nyt IT system

Vi vil benytte Fasit til systematisk at kontakte nye virksomheder i Skanderborg Kommune for på den måde at udvide vores virksomhedsnetværk.

## Succeskriterier for 2021

* Der etableres min. 7 IGU-pladser
* Der etableres min. 155 ordinære jobs
* Der etableres min. 50 uddannelsesforløb
* At der er aktivitet på sociale medier minimum hver 14. dag
* At gennemføre 3 erhvervsmentoraftener i 2021 hvis muligt, og at min. 10–15 erhvervsmentorforløb er i gang løbende
* Der rettes henvendelse til min. 150 nye virksomheder med henblik på samarbejde
* Der etableres 2 nye faglige fællesskaber i medarbejdergruppen med henblik på vidensdeling, sparring og kompetenceudvikling.

# Værkstederne, produktionskøkken og de særligt tilrettelagte projekter - Butik Nøjsom, Cafe Gestus, Vestermølle og Spiren

## Mål 2021

1. Styrket fokus på virksomhedsrettede mål for de enkelte borgerforløb
2. Styrket koordinering og tydelig opgavefordeling i det tværfaglige samarbejde med vores samarbejdspartnere

## 1. Virksomhedsrettede mål

Vi vil i 2021 have et styrket fokus på de virksomhedsrettede mål for samarbejdet med den enkelte borger. Når en borger starter i et forløb hos os, skal der således være et øget fokus på, at der i samarbejdet med både borgeren og samarbejdspartnere aftales tydelige virksomhedsrettede mål for forløbet. Målene skal være omdrejningspunkt for vores indsats og for den løbende opfølgning på indsatsen.

### Aktiviteter

#### **Borgers ejerskab i jobsøgning**

I 2021 vil vi have styrket fokus på at hjælpe borgerne med at skabe overblik over, hvad de selv kan gøre i forhold til jobsøgning og muligheder. Hertil vil vi systematisk gøre brug af CV og arbejdet med borgers progression.

#### **Ressourceorienterede og virksomhedsrettede samtaler**

Vi vil i 2021 gøre større brug trappemodel i arbejdet med borgers progression, således at borgeren starter på det højest mulige trin på trappen. Indsatsen skal altid tilpasses borgers forudsætninger, behov og helbredstilstand. Og med et løbende fokus på, om der er progression i forløbet, så borger gradvist rykker tættere på arbejdsmarkedet. Dette skal ske med større italesættelse af borgers opnåede kompetencer, ressourcer og progression.

#### **Sikre de gode overgange**

For at sikre de gode overgange skal vi i 2021 have øget fokus på praktikforberedende virksomhedsbesøg og virksomhedsrettede gruppesamtaler. Vi vil etablere endnu flere parallelforløb for at understøtte borgers udvikling og proces mod at komme i praktik.

## 2. Styrket koordinering og tydelig opgavefordeling i det tværfaglige samarbejde med vores samarbejdspartnere

Når borgere henvises til forløb hos os, er det vigtigt, at borgerne oplever, at vores indsatser er koordinerede, og at alle samarbejdspartnere arbejder i samme retning med deres forskellige roller og opgaver ind i indsatsen. Derudover er det vigtigt, at der er fastlagt tydelige mål og delmål, og at vi formår at synliggøre progressionen i borgernes forløb.

### Aktiviteter

#### Formøder

Vi vil i 2021 have fokus på at afholde flere formøder med samarbejdspartnere, med henblik på at styrke ’Det Fælles Vi’ og sikre en endnu bedre koordineret indsats. Vi vil gøre brug af redskaber fra MacMann Berg for at sikre en sund og professionel nysgerrighed over for hinandens faglige perspektiver.

#### Samarbejdsaftale

For at opnå mere strukturerede borgerforløb med tydelige opstartssamtaler/visitationer, vil vi i 2021 have øget fokus på at opstille mere konkrete mål og delmål med udgangspunkt i borgerens håb og drømme og herigennem styrke den professionelle dialog med borger. Vi vil indgå samarbejdsaftaler med borgerne med forventningsafstemning og fastsættelse af interval for opfølgningsmøderne.

#### Præsentationsvideo

I 2021 vil vi udarbejde en præsentationsvideo af alle værkstederne og projekter; Vestermølle, Nøjsom, Spiren, Gestus og værkstederne og produktionskøkkenet. De skal være oplysende og til gavn for både borger og samarbejdspartnere, med henblik på at lette borgers opstart og for at sikre en større forståelse.

## Succeskriterier for 2021

* At min. 75 % af borgerne oplever at komme tættere på arbejds- markedet/uddannelse
* At min. 65 % af borgerne i Nøjsom og Gestus opnår udplacering i eksternt fleksjob
* At min 80 % oplever sig mere afklaret i forhold til job, uddannelse og praktikker.
* At vi opnår større flow i borgerforløbene og nedbringer antallet af forløb over 12 måneder.

# Kursusafdelingen; coaching, mindfulness og kurser for sygemeldte og ledige

## Mål 2021

1. Styrket fokus på virksomhedsrettede mål for de enkelte borgerforløb
2. Fortsat fokus på at styrke ”Det Fælles Vi” og det tværfaglige samarbejde

## 1. Virksomhedsrettede mål

Vi vil i 2021 have et styrket fokus på de virksomhedsrettede mål for samarbejdet med den enkelte borger. Når en borger starter i et forløb hos os, skal der således et skærpet fokus på, at der, i samarbejdet med både borgeren og samarbejdspartnere, aftales tydelige virksomhedsrettede mål for forløbet. Målene skal være omdrejningspunkt for vores indsats og for den løbende opfølgning på indsatsen.

### Aktiviteter

#### Øget fokus på forbedringskultur og på virkningen af vores indsatser

Vi vil i 2021 øge vores fokus på virkningen af vores indsatser, dels i dialog med borger gennem brug af spørgeskemaer og fokusgrupper, og dels i dialog med samarbejdspartnere for at målrette forløbet, så det bliver så virksomhedsrettet som muligt. Der skal være sammenhæng, og det skal give mening for borger.

#### Fortsat fokus på borgers overgang til ekstern praktik

Vi vil sikre de gode overgange til eksterne praktikker, således at forløbene bliver så bæredygtige som muligt og understøtter borgernes vej tilbage på arbejdsmarkedet.

#### Øget fokus på at synliggøre vores indsatser

Vi vil i 2021 have fokus på at synliggøre vores indsatser med henblik på salg over for andre aktører i Skanderborg og andre kommuner.

## 2. Fortsat fokus på at styrke ”Det fælles vi” og det tværfaglige samarbejde

Når borger henvises til et forløb hos os, er det vigtigt, at der er fastlagt klare virksomhedsrettede mål. Vi ønsker at gå mere i dialog med vores samarbejdspartnere om kvalificering af disse mål for på den måde at sikre, at vi med vores forskellige opgaver og roller over for borgerne og hinanden arbejder i samme retning.

### Aktiviteter

#### Fortsat fokus på at styrke ’Det fælles vi’ og tværfaglige samarbejde

Vi vil i 2021 forsat have fokus på at styrke ’Det Fælles Vi’ med Jobcentret, så borgerne oplever koordinerede forløb og indsatser, der understøtter hinanden med udgangspunkt i borgernes virksomhedsrettede mål.

#### Fælles faglige oplæg og webinarer på tværs af KCS og med samarbejdspartnerne

Vi vil afholde fælles oplæg og webinarer på tværs af KCS og med vores samarbejdspartnere med henblik på at øge vidensdeling og orientering om metoder og på den måde understøtte ’Det Fælles Vi’.

## Succeskriterier for 2021

* At min. 75 % af borgerne oplever at komme tættere på arbejds- markedet/uddannelse
* At min 80 % oplever sig mere afklaret i forhold til job, uddannelse og praktikker
* At vi opnår større flow i borgerforløbene og nedbringer antallet af forløb over 12 måneder.

# Afdelingen for Socialpsykiatri og Beskæftigelse

## Mål 2021

1. Udvikling af indsatser i Afdelingen for Socialpsykiatri og Beskæftigelse
2. Internt fælles fokus på videndeling og anvendelse af metoder og redskaber

## 1.Udvikling af indsatser i Afdelingen for Socialpsykiatri og Beskæftigelse

I Afdelingen for Socialpsykiatri og Beskæftigelse vil vi i 2021 sætte særligt fokus på at styrke den rehabiliterende tilgang i vores indsatser. Vi skal videreudvikle og kvalificere metoder og indsatser, som understøtter borgerne i selvstændigt at mestre eget liv, og vi skal arbejde målrettet med udgangspunkt i borgernes mål og ønsker for fremtidig beskæftigelse, uddannelse og hverdagsliv generelt.

### Aktiviteter

#### Udvikling af gruppeforløb og midlertidige individuelle forløb efter Serviceloven §82

Med udgangspunkt i Servicelovens §82 a+b vil vi i 2021 etablere både gruppebaserede og individuelle forløb, som har en mere midlertidig og forebyggende karakter. Nogle borgere vil kunne profitere af mestringsforløb i grupper, hvor det er muligt at erfaringsudveksle med andre. Andre profiterer bedre af en midlertidig individuel indsats, som har fokus på at forebygge behov for mere indgribende indsatser og fastholde en selvstændig tilværelse.

#### Etablering af PEER uddannelsen

Vi vil i 2021 arbejde målrettet på i højere grad at bringe borgernes erfaringskompetencer i spil i indsatsen. Som en del af aktiviteten vil vi samarbejde med Region Midt om etableringen af PEER uddannelsen med opstart i august 2021.

#### Virtual Reality

Vi vil videreføre vores tilbud med Virtual Reality som metode, så borgere i vores tilbud i højere grad bliver i stand til at indgå i forskellige sammenhænge med Virtual Reality som hjælperedskab. Vi vil, i samarbejde med IT-afdelingen og studerende på erhvervsuddannelser, afsøge muligheder for at designe virtuelle rum, som afspejler situationer på arbejdspladser, uddannelsesinstitutioner, møder på Fælleden osv., således at tilbuddet bliver endnu mere virksomhedsrettet.

## 2. Internt fælles fokus på vidensdeling og anvendelse af metoder og redskaber

Det er afgørende, at borgerne oplever, at vores indsatser på Kompetencecenteret er koordineret med udgangspunkt i fælles uddannelses – eller virksomhedsrettede mål, som aftales med den enkelte borger. Vi skal arbejde i samme retning men med forskellige roller og opgaver i indsatsen. Til det vil vi anvende de lærte metoder og redskaber fra vores interne udviklingsforløb med MacMann Berg, samt anvende den tillærte viden fra den interne undervisning i psykiatri, som er forløbet over det seneste år.

### Aktiviteter

#### Samarbejdsplaner

Vi vil i 2021, i et samarbejde med borgerne, udvikle og afprøve et nyt samarbejdsredskab, som understøtter borgere og medarbejdere i at aftale delmål og metoder for indsatsen. Vi vil arbejde ud fra en inspireret tilgang fra Åben dialog metoden.

#### Evaluering af samtaler og forløb

Vi vil samtidig sætte øget fokus på at evaluere vores samtaler og forløb løbende, med de aftalte mål fra samarbejdsplanen som omdrejningspunkt. Formålet er at være i løbende dialog med borgerne om, hvad der virker godt for dem i indsatsen, og om de oplever progression i forløbet.

#### Temadage og kurser på tværs

Vi vil fortsat afholde fælles temadage på tværs med socialfaglige virksomhedskonsulenter, Jobcenteret, Ungecenteret og andre samarbejdspartnere med henblik på at understøtte ’Det Fælles Vi’ og de koordinerede borgerindsatser.

#### Indsatskatalog

For at sikre tydelighed i forhold til vores indsatser og roller, vil vi sikre, at vores indsatskatalog er opdateret, og at vi får lavet gode informationsmaterialer til både borgere og vores samarbejdspartnere om tilbud og indsatser.

## Succeskriterier for 2021

* At min. 80 % af borgerne oplever, at vores indsatser understøtter dem i selvstændigt at kunne mestre eget liv
* At der udvikles en samarbejdsplan i samarbejdet med borgerne, som kan måle borgerens oplevelse af progression (for en udvalgt pilot gruppe)
* At min. 75 % af de borgere, som deltager i §82, gennemfører forløbet.

# JobNu-kollegiet

## Mål 2021

1. Videreudvikle den fælles helhedsorienterede indsats på kollegiet med et virksomhedsrettet fokus
2. Etablere et stærkt teamsamarbejde omkring kerneopgaven på kollegiet

## Videreudvikle den fælles helhedsorienterede indsats på kollegiet med et virksomhedsrettet fokus

JobNu kollegiet åbnede i september 2019 og er derfor et nyt tilbud under stadig udvikling. Der skal i 2021 fortsat være fokus på, sammen med borgerne, at videreudvikle den helhedsorienterede indsats på kollegiet, som er igangsat, der består af både bo-, uddannelses- og erhvervstræning. Der skal være særligt fokus på, at indsatserne er virksomhedsrettede, så de unge hurtigst muligt kommer i job eller uddannelse.

### Aktiviteter

#### Videreudvikle modulforløb

Vi skal videreudvikle de tre holdbaserede modulforløb, så de matcher efterspørgslen og borgernes behov. Modulforløbene skal understøtte de unge i at mestre eget liv i egen bolig og i at finde et job eller en uddannelse.

#### Udvikling af den helhedsorienterede indsats

Når borgerne har flere indsatser på Kompetencecentret, skal de opleve, at indsatserne er koordinerede – dette med udgangspunkt i fælles virksomhedsrettede mål, som aftales med den enkelte borger. Ligeledes skal borgerne opleve, at vi er tydelige i de forskellige roller og opgaver, som vi varetager.

#### Omsætte kvalitetsstandarder

Skanderborg Kommune lavede nye kvalitetsstandarder i 2019 for handicap- og psykiatriområdet. Vi skal, med udgangspunkt i disse standarder, aftale en ramme for, hvordan indsatsen efter Serviceloven skal udmøntes på kollegiet, blandt andet ved fortsat at udvikle vores delhandleplaner med fokus på delmål.

#### Informationsmateriale

Vi skal fortsat udvikle informationsmateriale om vores tilbud og indsatser til borgere, pårørende og samarbejdspartnere.

#### Forbedringskultur

Vi skal have fokus på, at vores indsatser har den ønskede virkning for borgerne. Derfor skal vi, sideløbende med udviklingen af vores tilbud, forsat videreudvikle koncepter for evaluering af indsatsen.

## 2. Etablere et stærkt teamsamarbejde omkring kerneopgaven på kollegiet

Der er ansat et tværfagligt team på JobNu kollegiet, og vi skal i 2021 have fokus på at etablere et stærkt teamsamarbejde omkring kerneopgaven (jf. mål 1). Det er derfor vigtigt, at vi får italesat og beskrevet, hvad vi sammen skal lykkes med, og hvordan rolle- og opgavefordelingen skal være.

### Aktiviteter

#### Fælles kerneopgave

Vi skal igangsætte processer, hvor vi sammen drøfter og beskriver den fælles kerneopgave på kollegiet med fokus på, hvad vi sammen skal lykkes med.

#### Afdække kompetencer og interesser

Vi skal afdække, hvilke kompetencer og interesser, der er til stede i teamet, og hvordan disse bedst understøtter hinanden i løsningen af kerneopgaven.

#### Synliggøre metoder

Vi skal afdække og kvalificere de metoder, som vi bruger i samarbejdet med borgerne med henblik på, at borgeren i videst muligt omfang kan mestre eget liv. På JobNu kollegiet skal vi arbejde målrettet med, at borgeren bor på kollegiet for en tidsbegrænset periode, hvilket skal afspejle sig i den enkeltes delmål og vores samarbejde.

## Succeskriterier for 2021

* At minimum 50 % af beboerne oplever at være kommet tættere på arbejdsmarkedet/uddannelse i 2021.
* At vi tilbyder 3 holdbaserede modulforløb i 2021, og udvikler konkret undervisningsmateriale til forløbene
* At der på alle borgere laves delmål til handleplanen i samarbejde med den enkelte borger og med udgangspunkt i kvalitetsstandarderne
* At der laves en tydelig beskrivelse af roller og opgaver på kollegiet.